સુરતના સચિનમાં રહેતી ચાની લારી ચલાવતી મહિલાની પંદર વર્ષીય કિશોરી ઉપર ત્રણ સંતાનોના આધેડ પિતાએ દુષ્કર્મ આચર્યું હોવાની ઘટના સામે આવી છે. પોલીસે આ ઘટનામાં આરોપીની ધરપકડ કરી હતી. પીડિતાની માતાના જણાવ્યા પ્રમાણે તેની દીકરીને 10 દિવસ પહેલા અરવિંદ ઉર્ફે રાજુ તિવારી નામનો રિક્ષાચાલક ભગાડી ગયો હતો ત્યાર બાદ પોલીસને જાણ કરતા પોલીસે તપાસ હાથ ઘરી હતી. અને દસ દિવસ બાદ આરોપીને તેના વતન ઉત્તર પ્રદેશમાંથી ઝડપ્યો હતો. અને કિશોરીને તપાસ માટે સુરત સિવિલ હોસ્પિટલ ખાતે મોકલવામાં આવી હતી.